JayJayThrowThrow/commonwealth-wiki-mix huggingface dataset:
റെഡ് ജിഞ്ചർ

സിഞ്ചിബെറേസി സസ്യ കുടുംബത്തിൽപ്പെടുന്ന ഒരു അലങ്കാര പുഷ്പസസ്യമാണ്‌ റെഡ് ജിഞ്ചർ. ശാസ്ത്രനമം അല്പിനിയ പർപ്യൂറേറ്റ. അലങ്കാരത്തിനും ആദായത്തിനും ഈ സസ്യം വളർത്തുന്നു.
സവിശേഷതകൾ

ചട്ടിയിലും മണ്ണിലും വളർത്താൻ കഴിയുന്ന ഒരു സസ്യമാണിത്. തെങ്ങ്, കവുങ്ങ് തുടങ്ങിയവയ്ക്ക് ഇടവിളയായും ഇതിനെ വളർത്താം. ഏകദേശം ഒരടി മുതൽ പത്ത് അടി വരെ പൊക്കത്തിൽ വളരുന്ന ഇനങ്ങൾ ഈ കൂട്ടത്തിലുണ്ട്. 10 മുതൽ 20 ദിവസങ്ങൾ വരെ ഇവയുടെ പൂങ്കുലകൾ വാടാതെനിൽക്കും. ചുവപ്പ്, വെള്ള, പിങ്ക്, റോസ് എന്നീ നിറങ്ങളിൽ പതിനെട്ടോളം ഇനങ്ങൾ കണ്ടുവരുന്നു. വർഷം മുഴുവൻ പുഷ്പിക്കുന്ന പൂച്ചെടിയാണിത്. മലേഷ്യയാണ്‌ ഇതിന്റെ ജന്മദേശം.
നടീൽവസ്തു

ഭൂകാണ്ഡങ്ങളിൽ നിന്നും ചിനപ്പുകളിൽ നിന്നും ഇവ വളർത്തിയെടുക്കാം. കൂടാതെ പൂർണ വളർച്ചയെത്തിയ പൂങ്കുലകളിൽനിന്നും പൊട്ടിവളരുന്ന കൊച്ചുതൈകൾ (ബൾബിലുകൾ) വേർപെടുത്തിയും ഇവ നട്ടു വളർത്താം. ചെടികൾക്ക് പൂർണവളർച്ചയെത്തുവാൻ ഒന്നരവർഷമെടുക്കുന്നു. ഭാഗികമായി തണൽ ലഭിക്കുന്ന പ്രദേശങ്ങളാണ് ഇവക്ക് ഏറ്റവും യോജിച്ചത്. രണ്ട് പ്രധാന ഇനങ്ങളിൽ റെഡ് ജിഞ്ചർ കാണപ്പെടുന്നു. പുവന്ന പൂങ്കുല വിടർത്തുന്ന ജംഗിൾ കിങ് എന്ന ഇനവും പിങ്ക് നിറത്തിൽ പൂങ്കുലയുണ്ടാകുന്ന ജംഗിൾ ക്വീൻ എന്ന ഇനവും.
കൃഷിരീതി

കളകൾ പൂർണ്ണമായും നീക്കം ചെയ്തതും ചോല ഇല്ലാത്തതുമായ പ്രദേശങ്ങൾ ആണ് റെഡ് ജിഞ്ചർ നടാൻ യോജിച്ച സ്ഥലം.
ചിത്രശാല


File:Red_Ginger_-_റെഡ്_ജിഞ്ചർ_01.JPG|റെഡ് ജിഞ്ചർ
File:Red_Ginger_-_റെഡ്_ജിഞ്ചർ_02.JPG|റെഡ് ജിഞ്ചർ
File:Red_Ginger_-_റെഡ്_ജിഞ്ചർ_03.JPG|റെഡ് ജിഞ്ചർ
File:Alpinia purpurata.jpg
Image:Pink Ginger.JPG
Image:Red_ginger_flowerhead.JPG
Image:റഡ് ജിഞ്ചർ.JPG|റഡ് ജിഞ്ചർ
ചിത്രം:റഡ് ജിൻചർ.JPG|റെഡ് ജിഞ്ചർ

പുറത്തേക്കുള്ള കണ്ണികൾ

* USDA profile from the PLANTS Database
* Images of Red Ginger
* Alpinia purpurata fotografiada Honolulu, Hawaii Galeria de Plantas del Mundo Oficina Verde de la Universidad de Murcia
അവലംബം

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കേരളത്തിലെ സസ്യജാലം
ബ്രഹ്മഗിരി മലനിരകൾ

പശ്ചിമഘട്ടത്തിന്റെ ഭാഗമായി, കേരളത്തിന്റെ വയനാട് ജില്ലയുടെ അതിർത്തിയിൽ സ്ഥിതി ചെയ്യുന്ന മലനിരകളാണ് ബ്രഹ്മഗിരി മലനിരകൾ. പരമാവധി 1608 മീറ്റർ ഉയരമുള്ള ബ്രഹ്മഗിരി കേരളത്തിലെ ഒരു പ്രധാന വിനോദ സഞ്ചാര ആകർഷണ കേന്ദ്രമാണ്. നിബിഢവനങ്ങളുള്ള ഈ മലനിരകളിൽ ധാരാളം വന്യമൃഗങ്ങളും ഉണ്ട്.
thumb|നരിമലൈ എന്നറിയപ്പെടുന്ന കടുവകൾ നിറഞ്ഞ വനം
ആകർഷണങ്ങൾ

വിഷ്ണുക്ഷേത്രമായ തിരുനെല്ലി അമ്പലം ബ്രഹ്മഗിരിയുടെ വശങ്ങളിൽ സ്ഥിതി ചെയുന്നു. ഇത് ദക്ഷിണ കാശി അഥവാ തെക്കേ ഇന്ത്യയിലെ കാശി എന്നും അറിയപ്പെടുന്നു. പുരാതനമായ രീതിയിൽ പണി കഴിപ്പിച്ചിട്ടുള്ള ഈ ക്ഷേത്രത്തിന് 30 ലധികം ഗ്രാനൈറ്റ് തൂണുകളുണ്ട്.
thumb|Grassland and shola habitats.
1740 മീ ഉയരത്തിൽ സ്ഥിതി ചെയ്യുന്ന പക്ഷിപാതാളം ഇവിടുത്തെ മറ്റൊരു ആകർഷണമാണ്. പുരാതനകാലത്ത് ഋഷികൾ ഉപയോഗിച്ചിരുന്ന ഗുഹയാണ് ഇത് എന്നു പറയപ്പെടുന്നു. ഇവ രണ്ടും കേരളത്തിന്റെ അതിർത്തിക്കുള്ളിലാണ്.

thumb|പക്ഷിപാതാളം ഗുഹ
ഇരുപ്പു വെള്ളച്ചാട്ടം അഥാവ ലക്ഷ്മണ തീർത്ത നദി, ബ്രഹ്മഗിരിയുടെ കർണ്ണാടകത്തിന്റെ ഭാഗത്തായി സ്ഥിതി ചെയ്യുന്ന മറ്റൊരു ആകർഷണമാണ്.
thumb
എത്തിച്ചേരാൻ

മാനന്തവാടിയിൽ നിന്ന് 29 കി.മീ. ദൂരത്തിലാണ് ബ്രഹ്മഗിരി സ്ഥിതി ചെയ്യുന്നത്. കർണാടകത്തിൽ നിന്നും ഇർപു വെള്ളച്ചാട്ടം പ്രദേശത്തു നിന്നും 9 കിലോമീറ്ററും, മുനിക്കൽ ഗുഹ പ്രദേശത്തു നിന്ന് 7 കിലോമീറ്ററൂം ദൂരം മലകയറി ബ്രഹ്മഗിരിയിലെത്താം. വനം വകുപ്പിന്റെ അനുവാദത്തോടു കൂടി മാത്രമേ ഇവിടേക്ക് വരാൻ സാധിക്കുകയുളു.

thumb|Shola forests
ഇതുകൂടാതെ തിരുനെല്ലിയിൽ നിന്ന് 11 കി.മീ സഞ്ചരിച്ചാലും ബ്രഹ്മഗിരിയിൽ എത്താം.
അവലംബം


പുറത്തേക്കുള്ള കണ്ണികൾ

* Explore and Download GPS track of Irpu - Narimale - Munikal Caves - Brahmagiri Trek

വർഗ്ഗം:കേരളത്തിലെ പർവ്വതങ്ങൾ
വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:പശ്ചിമഘട്ടത്തിലെ പർവ്വതങ്ങൾ
സാരംഗം (നക്ഷത്രരാശി)

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ സാരംഗം (Tucana). പ്രകാശം കുറഞ്ഞ ഒരു നക്ഷത്രരാശിയാണ്‌ ഇത്.
ജ്യോതിശാസ്ത്രവസ്തുക്കൾ

thumb|200px|left|ആകാശഗംഗ|ആകാശഗംഗയുടെ ഉപഗ്രഹഗാലക്സിയായ [[ചെറിയ മഗല്ലനിക് മേഘം (Small Magellanic Cloud)]]

ആകാശഗംഗയുടെ ഉപഗ്രഹഗാലക്സിയായ ചെറിയ മഗല്ലനിക് മേഘം (Small Magellanic Cloud) ഈ നക്ഷത്രരാശിയുടെ തെക്കുഭാഗത്തായി സ്ഥിതിചെയ്യുന്നു. തെളിഞ്ഞ ആകാശത്ത് നഗ്നനേത്രങ്ങൾ കൊണ്ട് ഇതിനെ കാണാനാകും.

മെസ്സിയർ വസ്തുക്കളൊന്നും ഈ നക്ഷത്രരാശിയിലില്ല. എങ്കിലും 47 Tucanae എന്ന ഗോളീയ താരവ്യൂഹം ഈ നക്ഷത്രരാശിയിലുണ്ട്. പ്രകാശത്തിന്റെ കാര്യത്തിൽ രണ്ടാം സ്ഥാനമുള്ള ഗോളീയ താരവ്യൂഹമാണിത്.


വർഗ്ഗം:നക്ഷത്രരാശികൾ
ദക്ഷിണ ത്രിഭുജം

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ ദക്ഷിണ ത്രിഭുജം (Triangulum Australe). താരതമ്യേന പ്രകാശമുള്ള നക്ഷത്രരാശിയായതിനാൽ ഇതിനു ചുറ്റുമുള്ള പ്രകാശം കുറഞ്ഞ നക്ഷത്രങ്ങളെ കണ്ടെത്താൻ ഇത് ഉപയോഗിക്കുന്നു. ആകാശഗംഗ ഈ നക്ഷത്രരാശിയിലൂടെ കടന്നുപോകുന്നു. പ്രകാശമുള്ള നക്ഷത്രങ്ങളായ \alpha, \beta,\gamma എന്നിവ ചേർന്ന് നിർമ്മിക്കുന്ന ത്രികോണത്തിൽ നിന്നാണ്‌ ഈ രാശിക്ക് പേര്‌ ലഭിച്ചത്. ഈ നക്ഷത്രരാശിയിൽ മെസ്സിയർ വസ്തുക്കളൊന്നുമില്ല.
ഇതുകൂടി കാണുക

* ത്രിഭുജം (നക്ഷത്രരാശി)
അവലംബം
ഉറവിടങ്ങൾ

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*


Online sources

*
*
*
*
*
*
*
*
*
*
*
*
*
*
*
*
*
*
*
*
പുറം കണ്ണികൾ

* The Deep Photographic Guide to the Constellations: Triangulum Australe
* Starry Night Photography: Triangulum Australe


വർഗ്ഗം:നക്ഷത്രരാശികൾ
കുഴൽത്തലയൻ

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ കുഴൽത്തലയൻ (Telescopium). തീരെ പ്രകാശം കുറഞ്ഞ നക്ഷത്രരാശിയാണ്‌ ഇത്. നക്ഷത്രരാശികൾക്ക് അതിർത്തികൾ നിശ്ചയിച്ചപ്പോൾ ഇതിലെ ചില നക്ഷത്രങ്ങൾ മറ്റു രാശികളിലായി എന്നതിനാൽ ഈ നക്ഷത്രരാശിയിൽ \beta, \gamma, \theta, \sigma എന്നീ നക്ഷത്രങ്ങളില്ല എന്ന പ്രത്യേകതയുണ്ട്. ഇതിലെ \beta നക്ഷത്രമായി നിശ്ചയിക്കപ്പെട്ടിരുന്ന നക്ഷത്രം ധനു രാശിയിലും \gamma നക്ഷത്രമായി നിശ്ചയിക്കപ്പെട്ടിരുന്ന നക്ഷത്രം വൃശ്ചികം രാശിയിലുമാണ്‌ സ്ഥിതിചെയ്യുന്നത്. ഇവ യഥാക്രമം \eta Sgr എന്നും G Sco എന്നുമാണ്‌ ഇപ്പോൾ നാമകരണം ചെയ്യപ്പെട്ടിട്ടുള്ളത്.

ഈ നക്ഷത്രരാശിയിൽ മെസ്സിയർ വസ്തുക്കളോ മറ്റ് പ്രധാനപ്പെട്ട ജ്യോതിശാസ്ത്രവസ്തുക്കളോ ഇല്ല.
ഇതും കാണുക

* Telescopium Herschelii
അവലംബം
ഉറവിടങ്ങൾ

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*


Online sources

*
*
*
*
*
*
*
*
*
*
*
*
*
*
*
*
*
*
*
*


വർഗ്ഗം:നക്ഷത്രരാശികൾ
ഓലപ്പീപ്പി

250px|thumb|right|ഓലപ്പീപ്പീ
തെങ്ങോല കൊണ്ടു നിർമ്മിക്കുന്ന കളിപ്പാട്ടമാണ്‌ ഓലപ്പീപ്പി. ഓലപ്പീപ്പീ വായിൽ വച്ച് ബലമായി ഊതുമ്പോൾ അത് കഠിനമായ ശബ്ദം പുറപ്പെടുവിക്കുന്നു. കേരളത്തിൽ മുൻകാലങ്ങളിൽ കുട്ടികളുടെ പ്രധാന കളിപ്പാട്ടങ്ങളിൽ ഒന്നായിരുന്നു ഓലപ്പീപ്പി.
നിർമ്മാണ രീതി

* ഏകദേശം 60 സെ മി നീളവും 2 സെ മി വീതിയുമുള്ള ഈർക്കിൽ നീക്കം ചെയ്ത ഓല,ബലമുള്ളത് പക്ഷെ മടക്കുമ്പോൾ പൊട്ടി പോകാത്തത് 2 എണ്ണം.
* .75 സെ മി വീതിയും 4 സെ മി നീളവുമുള്ള ഓലയുടെ കഷണം, ഒരു അറ്റം കൂർപ്പിച്ചത്, 2 എണ്ണം.
* 10 സെ മി നീളമുള്ള ഈർക്കിൽ അറ്റം കൂർപ്പിച്ചത്.
250px|thumb|right|ഓലപ്പീപ്പീ നിർമ്മിക്കുവാൻ വേണ്ട സാധനങ്ങൾ

ചെറിയ ഓല കഷണങ്ങൾ നീളമുള്ളവയ്ക്ക് കുറുകേ വച്ച് കൂർപ്പിച്ച അഗ്രത്തിൽ നിന്നും ഒരു സെ മി വിട്ട് നീളമുള്ള ഓല അതിനു മുകളിൽ ദൃഢമായി ചുറ്റുന്നു. 250px|thumb|rightഓരോ ചുറ്റിലും ഒരു മി മി കൂർപ്പിച്ച അഗ്രത്തിനെതിരായി ഇറക്കി ചുറ്റുന്നു.
250px|thumb|rightഇങ്ങിന നീളമുള്ള ഓല അവസാനിക്കുന്നതിനു മുൻപ് രണ്ടാമത്തെ കഷണവും ചേർത്ത് ചുറ്റുന്നു. അവസാനം കൂർപ്പിച്ച ഈർക്കിൽ കടത്തി ചുറ്റിനെ യഥാസ്ഥാനത്ത് നിർത്തുന്നു. ഇതിന് വാഴ നാരോ നൂലോ ഉപയോഗിക്കുന്നുണ്ട്.
250px|thumb|right
പീപ്പീയുടെ അഗ്രത്തിലെ കൂർത്ത ഓല കഷണങ്ങൾ ചെറുതായി വിടർത്തി ശക്തമായി ഊതുമ്പോൾ അത് ശബ്ദം പുറപ്പെടുവിക്കുന്നു.

വർഗ്ഗം:കളിപ്പാട്ടങ്ങൾ
ഗ്രന്ഥലിപി

thumb|right|ഗ്രന്ഥലിപിയിൽ എഴുതിയിട്ടുള്ള ഒരു സംസ്കൃതഗ്രന്ഥത്തിന്റെ പുറംതാൾ
ദക്ഷിണ ഭാരതത്തിൽ ഉപയോഗത്തിലുണ്ടായിരുന്ന ഒരു പ്രാചീന എഴുത്തുരീതിയാണു് ഗ്രന്ഥലിപി. ബ്രാഹ്മി ലിപിയിൽ നിന്നും ഉടലെടുത്തു എന്നു കരുതുന്ന ഗ്രന്ഥലിപിയ്ക്കു് മലയാളം, തമിഴ്, സിംഹള, തുളു എന്നീ ഭാഷകളുടെ ലിപികളിൽ കാര്യമായ സ്വാധീനമുണ്ടു്. പല്ലവൻമാർ ഉപയോഗിച്ചിരുന്ന ഇതിന്റെ വ്യത്യസ്ത രൂപം പല്ലവ ഗ്രന്ഥപിപി എന്നും അറിയപ്പെടുന്നുണ്ടു്. കമ്പോഡിയയിലെ ഖെമർ, ഇന്തോനേഷ്യയിലെ ജാവാനീസ്, ബർമയിലെ മോൺ തുടങ്ങിയ നിരവധി തെക്കനേഷ്യൻ ലിപികളിലും ഗ്രന്ഥപിയുടെ സ്വാധീനമുണ്ടു്.

മലയാളലിപിയുടെ ഉത്ഭവം ഗ്രന്ഥലിപിയിൽ നിന്നാണെന്നു കരുതപ്പെടുന്നു.
സംസ്കൃതവും ഗ്രന്ഥലിപിയും

thumb|right|ഗ്രന്ഥലിപിയിൽ എഴുതിയിട്ടുള്ള ഒരു സംസ്കൃതഗ്രന്ഥത്തിന്റെ ഒന്നാംതാൾ
ദേവനാഗരി ലിപിയിലാണു് സാധാരണ സംസ്കൃതം എഴുതിക്കാണുന്നതെങ്കിലും പത്തൊമ്പതാം നൂറ്റാണ്ടു വരെ തെക്കേ ഇന്ത്യയിൽ സംസ്കൃതം ഈ ലിപിയിലാണു് എഴുതിക്കൊണ്ടിരുന്നതു്. ഇരുപതാം നൂറ്റാണ്ടോടെ മതഗ്രന്ഥങ്ങളും മറ്റു വൈജ്ഞാനികഗ്രന്ഥങ്ങളും ദേവനാഗരി ലിപിയിൽ എഴുതാൻ തുടങ്ങുകയും ജനകീയമായ എഴുത്തിനു് തമിഴ് ഉപയോഗിച്ചു തുടങ്ങുകയും ചെയ്തു.
ഗ്രന്ഥലിപിയുടെ ചരിത്രം

അഞ്ചാം നൂറ്റാണ്ടിൽ വേദഗ്രന്ഥങ്ങൾ ഈ ലിപിയാണു് എഴുതിക്കൊണ്ടിരുന്നതെന്നു് ചില പണ്ഡിതന്മാർ വിശ്വസിക്കുന്നു . ക്രിസ്തുവർഷം ഏഴാം ശതകത്തിൽ, കാഞ്ചീപുരം ആസ്ഥാനമായുള്ള പല്ലവസാമ്രാജ്യത്തിൽ സംസ്കൃതഗ്രന്ഥങ്ങൾ എഴുതുവാനായി ഉപയോഗിച്ചിരുന്ന ലിപിയാണ് ഇത് എന്നതിന് വ്യക്തമായ തെളിവുകൾ ലഭ്യമാണ്. ഈ രാജ്യത്തുതന്നെ തമിഴ് എഴുതിയിരുന്നത് അതിന്റേതായ വേറൊരു ലിപിയിലാണ്. പല്ലവരാജാക്കന്മാരുടെ സംസ്കൃതഗ്രന്ഥങ്ങളെല്ലാം ഗ്രന്ഥലിപിയിലാണ് കൊത്തിയിരുന്നത്. ഇതിനുമുൻപുള്ള കാലത്ത് ഈ പ്രദേശത്ത് ഗ്രന്ഥലിപി നിലനിന്നിരുന്നു എന്നതിന് തെളിവുകളില്ല. എന്നാൽ, ഈ പല്ലവരാജാക്കന്മാരുടെ പൂർവികരായ ആദിപല്ലവർ ആന്ധ്രയുടെ തീരപ്രദേശങ്ങൾ ഭരിച്ചിരുന്ന കാലത്ത്, ആറാം ശതകം വരെ, ഉപയോഗിച്ചിരുന്ന ലിപി ഏഴാം ശതകത്തിലെ ഗ്രന്ഥലിപിയുടെ മുൻഗാമിയായിരുന്നു. ഇന്നത്തെ കേരള-തമിഴ്നാട് പ്രദേശങ്ങളിലെ ഏഴാം ശതകത്തിലെ ഗ്രന്ഥലിപി ആറാം ശതകത്തിലുള്ള ആദിപല്ലവരാജാക്കന്മാരുടെ ലിപിയിൽനിന്നും വികാസം പ്രാപിച്ചു വന്നിട്ടുള്ളതാണ്.
അക്ഷരങ്ങൾ

സ്വരാക്ഷരങ്ങൾ

പ്രമാണം:Grantha_Vowels.svg‎
വ്യഞ്ജനാക്ഷരങ്ങൾ

പ്രമാണം:Grantha Consonants.svg
സ്വരാക്ഷരങ്ങളുടെ താരതമ്യം

സ്വരാക്ഷരങ്ങളുടെ താരതമ്യം ഗ്രന്ഥലിപിയുമായി.
വ്യഞ്ജനാക്ഷരങ്ങളുടെ താരതമ്യം

പ്രമാണം:Grantha_ConsComp.gif
അവലംബം


പുറം കണ്ണികൾ

* Quick facts about Grantha at AncientScripts.com
* Article at Omniglot
* Tamil Nadu Archeological Department - Grantha Webpage
* more about
* Digitized Grantha Books
* Software package with Grantha OpenType font and typewriter for Grantha and Manipravalam for Win XP, 95, 98
* ഗ്രന്ഥ ലിപി പഠിക്കാം :

വർഗ്ഗം:ലിപികൾ
റേഡിയോ മിർച്ചി

thumb|റേഡിയോ മിർച്ചിയുടെ ഔദ്യോഗിക ചിഹ്നം

ഇന്ത്യയിലെ ദേശവ്യാപകമായ ഒരു സ്വകാര്യ എഫ്. എം സ്റ്റേഷനാണ് റേഡിയോ മിർച്ചി. എൻറർടൈന്മെൻറ് നെറ്റ്വർക്ക് ഇന്ത്യ ലിമിറ്റഡ് (ENIL) എന്ന കമ്പനിയുടെ ഉടമസ്ഥതയിലാണ്‌ റേഡിയോ മിർച്ചി പ്രവർത്തിക്കുന്നത്. ഈ കമ്പനി ഒരു ഉന്നത മാധ്യമ കമ്പനിയായ ദി ടൈംസ് ഗ്രൂപ്പിൻറെ തന്നെ മറ്റൊരു സംരംഭമാണ്. മിർച്ചി എന്നാൽ ഹിന്ദിയിൽ മുളക് എന്നാണർത്ഥം.
തുടക്കം

റേഡിയോ മിർച്ചിയുടെ ആദ്യനാമം ടൈംസ് എഫ്. എം. എന്നായിരുന്നു. 1993 വരെ ഇന്ത്യയിൽ ഒരു റേഡിയോ സ്റ്റേഷൻ മാത്രമാണ് ഉണ്ടായിരുന്നത്. ഓൾ ഇന്ത്യ റേഡിയോ ആയിരുന്നു ഇത്. ഈ റേഡിയോ സ്റ്റേഷൻ ഇന്ത്യൻ ഗവൺമെൻറിൻറെ കീഴിലായിരുന്നു. പിന്നീട് 1993-ൽ എതൊരു സ്വകാര്യ കമ്പനിക്കും റേഡിയോ സം‌പ്രേഷണം നടത്താനുള്ള നിയമം വന്നപ്പോഴാണ് ദി ടൈംസ് ഗ്രൂപ്പ്, ടൈംസ് എഫ്. എം എന്ന പേരിൽ റേഡിയോ സ്റ്റേഷൻ തുടങ്ങിയത്. ആദ്യ കാലങ്ങളിൽ സ്വകാര്യ എഫ്. എം സ്റ്റേഷനുകൾ, ഹൈദരാബാദ്, മുംബൈ, ഡെൽഹി, കൊൽക്കത്ത, വിശാഖപട്ടണം, ഗോവ എന്നിവടങ്ങളിലായിരുന്നു. 1998 വരെ ടൈംസ് എഫ്. എം പ്രവർത്തിച്ചു. പിന്നീട് ഗവൺമെൻറ് സ്വകാര്യ കമ്പനികൾക്കുണ്ടായിരുന്ന റേഡിയോ സംപ്രേഷണാവകാശം നിർത്തലാക്കി പഴയ നിയമം കൊണ്ടുവന്നു.

2000-ത്തിൽ ഗവൺമെൻറ് ഇന്ത്യയിലുടനീളം 108 എഫ്. എം ഫ്രീക്വന്സിയുടെ ലേലം സംഘടിപ്പിക്കുകയുണ്ടായി. എൻറർടൈന്മെൻറ് നെറ്റ്വർക്ക് ഇന്ത്യ ലിമിറ്റഡ് കമ്പനി, ഏറ്റവും കൂടുതല് ഫ്രീക്വന്സി സ്വന്തമാക്കി. പിന്നീടാണ് റേഡിയോ മിർച്ചി എന്ന പേരിൽ ഈ എഫ്. എം സ്റ്റേഷൻ പുനർ പ്രവർത്തനമാരംഭിച്ചത്.

2006 ജനുവരിയിൽ ഗവൺമെൻറ് പുറത്തിറക്കിയ ലൈസൻസിൻറെ രണ്ടാം പതിപ്പ് പ്രകാരം, 25 ഫ്രീക്വൻസികൾക്കൂടി സ്വന്തമാക്കി, റേഡിയോ മിർച്ചി ഇപ്പോൾ 33 പ്രദേശങ്ങളില് സംപ്രേഷണം ചെയ്ത് വരുന്നു.
സംപ്രേഷണം ചെയ്ത് വരുന്ന പ്രദേശങ്ങൾ

*98.3 FM - അഹംദാബാദ്
*98.3 FM – ഓറംഗാബാദ്
*98.3 FM – ബെംഗളൂരു
*98.3 FM – ഭോപാൽ
*98.3 FM – ചെന്നൈ
*98.3 FM – കൊയമ്പത്തൂർ
*98.3 FM – ഡെൽഹി
*98.3 FM – ഗ്വാളിയർ
*98.3 FM – ഹൈദരാബാദ്
*98.3 FM – ഇൻഡോർ
*98.3 FM – ജബൽപൂർ
*98.3 FM – കോൽഹപൂർ
*98.3 FM – കൽക്കത്ത
*98.3 FM - മുംബൈ
*98.3 FM – നാസിക്
*98.3 FM – പൂനെ
*98.3 FM - പറ്റ്ന
*98.3 FM – ജലന്തർ
*98.3 FM - ഗോവ
*98.3 FM – ഉജ്ജൈൻ
*98.3 FM – വഡോധര
*98.3 FM - രാജ്കോട്ട്
*98.3 FM – രായ്പൂർ
*98.3 FM – വരാണസി
*98.3 FM – കാൺപൂർ
*98.3 FM - ലക്നൌ
*98.3 FM - സൂറത്ത്
*98.3 FM – നാഗ്പൂർ
*98.3 FM – മദുരൈ
*98.3 FM – മാഗ്ലൂർ
*98.3 FM – വിജയ്‌വാഡ
*98.3 FM – വിശാഖപട്ടണം
*98.3 FM – തിരുവനന്തപുരം Tagline: "Sangathi HOT aanu!"
അവലംബം
പുറത്തേക്കുള്ള കണ്ണികൾ

*http://www.radiomirchi.com
*http://www.enil.co.in - Radio Mirchi Corporate Site

വർഗ്ഗം:ഇന്ത്യയിലെ സ്വകാര്യ റേഡിയോ നിലയങ്ങൾ
ഷഷ്ഠീക (നക്ഷത്രരാശി)

ഖഗോളമധ്യരേഖ കടന്നുപോകുന്ന ഒരു നക്ഷത്രരാശിയാണ്‌ ഷഷ്ഠീക (Sextans). നക്ഷത്രങ്ങളുടെ സ്ഥാനങ്ങൾ അളക്കാനുപയോഗിച്ചിരുന്ന ഷഷ്ഠീക (Sextant) എന്ന ഉപകരണത്തിൽ നിന്നാണ്‌ ഈ രാശിക്ക് പേര്‌ ലഭിച്ചത്.

പ്രകാശം കുറഞ്ഞ ഒരു നക്ഷത്രരാശിയാണിത്. ആകാശഗംഗയുടെ ഉപഗ്രഹഗാലക്സിയായ ഷഷ്ഠീകാ വാമനഗാലക്സി (Sextant Dwarf Galaxy) ഈ നക്ഷത്രരാശിയിലാണ്‌. 1990-ലാണ്‌ ഇത് കണ്ടുപിടിക്കപ്പെടത്.മെസ്സിയർ വസ്തുക്കളൊന്നും ഈ നക്ഷത്രരാശിയിലില്ല.
അവലംബം


വർഗ്ഗം:നക്ഷത്രരാശികൾ
പരിച (നക്ഷത്രരാശി)

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ പരിച (Scutum). വളരെ ചെറുതും പ്രകാശം കുറഞ്ഞതുമായ ഒരു നക്ഷത്രരാശിയാണ്‌ ഇത്. ആകാശഗംഗ ഈ രാശിയിലൂടെ കടന്നുപോകുന്നു. 1684-ൽ, പോളിഷ് ജ്യോതിശാസ്ത്രജ്ഞനായ ജൊഹാനസ് ഹെവെലിയസ് ആണ് ഈ നക്ഷത്രരാശിക്ക് പേർ നല്കിയിരിക്കുന്നത്.
ജ്യോതിശാസ്ത്രവസ്തുക്കൾ

thumb|200px|left|ഓപ്പൺ ക്ലസ്റ്ററായ M11 (Wild Duck)
രണ്ട് മെസ്സിയർ വസ്തുക്കൾ ഈ നക്ഷത്രരാശിയിലുണ്ട്. കാട്ടുതാറാവ് (Wild Duck) എന്നറിയപ്പെടുന്ന M11, M26 എന്നിവ ഓപ്പൺ ക്ലസ്റ്ററുകളാണ്‌.
അവലംബം
ഉറവിടങ്ങൾ

* Ian Ridpath and Wil Tirion (2017). Stars and Planets Guide (5th ed.), Collins, London. . Princeton University Press, Princeton. .
പുറം കണ്ണികൾ

*The Deep Photographic Guide to the Constellations: Scutum
*Star Tales – Scutum


വർഗ്ഗം:നക്ഷത്രരാശികൾ
വർഗ്ഗം:പരിച (നക്ഷത്രരാശി)
ശില്പി (നക്ഷത്രരാശി)

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ ശില്പി (Sculptor). പ്രകാശം കുറഞ്ഞ ഈ നക്ഷത്രരാശിയിലാണ്‌ ആകാശഗംഗയുടെ ദക്ഷിണധ്രുവം സ്ഥിതിചെയ്യുന്നത്.
ജ്യോതിശാസ്ത്രവസ്തുക്കൾ

thumb|200px|left|NGC 253 (Sculptor Group അംഗം)
ആകാശഗംഗയുടെ ഉപഗ്രഹഗാലക്സിയായ ശിൾപി വാമനഗാലക്സി (Sculptor Dwarf Galaxy) ഈ നക്ഷത്രരാശിയിലാണ്‌ സ്ഥിതിചെയ്യുന്നത്. ആകാശഗംഗയിൽ നിന്ന് മൂന്നുലക്ഷം പ്രകാശവർഷം അകലെയാണ്‌ ഇത്.

ആകാശഗംഗ ഉൾപ്പെടുന്ന ഗാലക്സിസമൂഹമായ ലോക്കൽ ഗ്രൂപ്പിന്‌ (Local Group) ഏറ്റവുമടുത്തുള്ള ഗാലക്സിസമൂഹമായ Sculptor Group ശില്പി രാശിയിലാണ്‌.
അവലംബം


വർഗ്ഗം:നക്ഷത്രരാശികൾ
ദക്ഷിണമീനം

ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ്‌ ദക്ഷിണമീനം (Piscis Austrinus).
ജ്യോതിശാസ്ത്രവസ്തുക്കൾ

thumb|200px|left|ഫോമൽഹോട്ട് നക്ഷത്രത്തിന്റെ കൊറോണാഗ്രാഫ് : ഫോമൽഹോട് ബി എന്ന ഗ്രഹത്തിന്റെ സ്ഥാനം കാണിക്കുന്നു
ആകാശത്തിലെ ഏറ്റവും പ്രകാശമേറിയ നക്ഷത്രങ്ങളിലൊന്നായ ഫോമൽഹോട് (α PsA) ആണ്‌ ഈ രാശിയിലെ പ്രകാശമേറിയ ഒരേയൊരു നക്ഷത്രം. ദൃശ്യപ്രകാശത്തിന്റെ സഹായത്താൽ ഗ്രഹമുണ്ടെന്ന് തിരിച്ചറിയപ്പെട്ട ആദ്യ സൗരേതരനക്ഷത്രമാണ്‌ ഇത്. ഇതിന്റെ ഗ്രഹമായ ഫോമൽഹോട് ബി 2008-ലാണ്‌ കണ്ടെത്തിയത്.

മെസ്സിയർ വസ്തുക്കളൊന്നും ഈ നക്ഷത്രരാശിയിലില്ല.
അവലംബം


വർഗ്ഗം:നക്ഷത്രരാശികൾ
ബ്രിട്നി സ്പിയേർസ്

ഒരു അമേരിക്കൻ പോപ്പ് ഗായികയാണ് ബ്രിട്ട്നി സ്പിയേർസ് എന്നറിയപ്പെടുന്ന ബ്രിട്ട്നി ജീൻ സ്പിയേർസ് (, ജനനം ഡിസംബർ 2, 1981).

ലൂസിയാനയിലെ കെന്റ്വുഡിലാണ് സ്പിയേർസ് വളർന്നത്. 1992-ൽ നാഷണൽ ടെലിവിഷനിലെ സ്റ്റാർ സേർച്ച് പരിപാടിയിൽ മത്സരാർത്ഥിയായി സ്പിയേർസ് പ്രത്യക്ഷപ്പെട്ടു. 1993 മുതൽ 1994 വരെ ഡിസ്നി ചാനലിലെ ദ ന്യൂ മിക്കി മൗസ് ക്ലബ് എന്ന പരമ്പരയിൽ അഭിനയിച്ചു. 1997-ൽ ജൈവുമായി റെക്കോർഡിങ് കരാറിലേർപ്പെട്ടു. ആദ്യ ആൽബമായ ബേബി വൺ മോർ ടൈം 1999-ൽ പുറത്തിറങ്ങി. ഈ ആൽബം ബ്രിട്ട്നിക്ക് പോപ്പ് താര പദവി നേടിക്കൊടുത്തു. മയക്കുമരുന്ന് ഉപയോഗം ഉൾപ്പെടെ പല വിവാദങ്ങളിലും സ്പിയേർസ് അകപ്പെട്ടിരുന്നു. 2008 ഡിസംബറിൽ തന്റെ 27-ആം ജന്മദിനത്തിൽ സർക്കസ് എന്ന ആൽബം പുറത്തിറക്കി.

യുണൈറ്റഡ് സ്റ്റേറ്റ്സിൽ ഏറ്റവുമധികം ആൽബങ്ങൾ വിറ്റഴിച്ച കലാകാരികളിൽ എട്ടാം സ്ഥാനത്താണ് സ്പിയേർസ്. റെക്കോർഡിങ് ഇൻഡസ്ട്രി അസോസിയേഷൻ ഓഫ് അമേരിക്കയുടെ കണക്കുകൾ പ്രകാരം ഇവരുടെ 3.2 കോടി ആൽബങ്ങളാണ് വിറ്റഴിയപ്പെട്ടിട്ടുള്ളത്. ലോകവ്യാപകമായി സ്പിയേർസിന്റെ ആൽബങ്ങളുടെ വില്പന 8.5 കോടിയാണ്.
ജീവിതവും കരിയറും
1981–1997: ആദ്യകാല ജീവിതം, കുടുംബം, കരിയറിന്റെ തുടക്കം

1981 ഡിസംബർ 2 ന് യു.എസിലെ മിസിസിപ്പിയിലെ മക്കോംബിൽ ജെയിംസ് "ജാമി" പാർനെൽ സ്പിയേഴ്‌സ്, ലിൻ ഐറിൻ ബ്രിഡ്ജസ് ദമ്പതികളുടെ രണ്ടാമത്തെ കുട്ടിയായി ബ്രിറ്റ്നി ജീൻ സ്പിയേഴ്‌സ് ജനിച്ചു. അവരുടെ അമ്മൂമ്മ ലിലിയൻ പോർട്ടൽ ഇംഗ്ലീഷുകാരിയും ലണ്ടനിൽ ജനിച്ചവരുമാണ്, സ്പിയേഴ്‌സിന്റെ അമ്മയുടെ മുതുമുത്തച്ഛന്മാരിൽ ഒരാൾ മാൾട്ടീസ് ആയിരുന്നു. ബ്രയാൻ ജെയിംസ് സ്പിയേഴ്‌സും ജാമി ലിൻ സ്പിയേഴ്‌സുമാണ് അവരുടെ സഹോദരങ്ങൾ.
അവലംബം


വർഗ്ഗം:1981-ൽ ജനിച്ചവർ

വർഗ്ഗം:ഡിസംബർ 2-ന് ജനിച്ചവർ


വർഗ്ഗം:പോപ്പ് ഗായകർ
കടമ്പ്

റൂബിയേസി (Rubiaceae) സസ്യകുടുംബത്തിൽ സിങ്കൊണോയ്ഡേ (Cinchonoidae) വിഭാഗത്തിൽ ഉൾപ്പെടുന്നു ഒരിനം ഇലപൊഴിയും മരമാണ് കടമ്പ് (ശാസ്ത്രനാമം: Neolamarckia cadamba). കദംബ, ആറ്റുതേക്ക് എന്നീ പേരുകളിലും ഇവ അറിയപ്പെടുന്നു. ആറ്റിൻ കരയിൽ സമൃദ്ധമായി വളരുന്നതിനാലാണ് ആറ്റുതേക്ക് എന്ന് ഇതിനു പേരുണ്ടായത്. ഇന്ത്യ, ശ്രീലങ്ക, മലയ എന്നിവിടങ്ങളിൽ ഇവ വളരുന്നു.
വിവരണം

ജലാശയങ്ങളുടെ തീരത്തും നനവാർന്ന നിത്യഹരിതവനങ്ങളിലുമാണ് ഇവ വളരുന്നത്. ഇലപൊഴിയും മരമെങ്കിലും ഈർപ്പം കൂടുതലുള്ള പ്രദേശങ്ങളിൽ ഇവ ഒരുമിച്ച് ഇല പൊഴിക്കുന്നില്ല. അണ്ഡാകൃതിയിലുള്ള ഇലകൾ സമ്മുഖമായാണ് വിന്യസിച്ചിരിക്കുന്നത്. ഇലകൾക്ക് ഏകദേശം 25 സെന്റീമീറ്റർ നീളവും 8 സെന്റീമീറ്റർ വീതിയുമുണ്ട്. മഴക്കാലാത്താണ് മരം പുഷ്പിക്കുന്നത്. വൃക്ഷത്തിന്റെ മിക്കവാറും എല്ലാ ഭാഗങ്ങളിലും പൂക്കൾ കുലകളായി ഉണ്ടാകുന്നു. പൂക്കൾക്ക് ഓറഞ്ച് നിറമാണ്. ചെറുസുഗന്ധമുള്ള പൂക്കളിൽ അഞ്ചു ദളങ്ങൾ ഉണ്ട്. കർണങ്ങളും കേസരങ്ങളും അഞ്ചു വീതം കാണപ്പെടുന്നു. പുഷ്പങ്ങൾ ദ്വിലിംഗികളാണ്.

ഒക്ടോബർ മാസത്തിലാണ് ഫലങ്ങൾ മൂപ്പെത്തുന്നത്. വേഗത്തിൽ വളരുന്ന മരത്തിന് അതിശൈത്യം ദോഷകരമാണ്. ജലത്തിലൂടെയും ജന്തുക്കളിലൂടെയും വനത്തിൽ സ്വാഭാവിക പുനരുത്ഭവം നടക്കുന്നു. തടിക്ക് കാതലും വെള്ളയും ഉണ്ടെങ്കിലും അവ തിരിച്ചറിയാൻ വിഷമമാണ്. തേക്ക് എന്നു വിളിക്കപ്പെടുന്നുണ്ടെങ്കിലും ഇതിൻറെ തടിക്ക് ഉറപ്പില്ല. തടിക്ക് ബലക്കുറവുണ്ടെങ്കിലും ഫർണിച്ചർ നിർമ്മാണത്തിനായി അപൂർവ്വമായി ഉപയോഗിക്കുന്നുണ്ട്. കൂടുതലും തീപ്പെട്ടി നിർമ്മാണത്തിനാണ് ഉപയോഗിക്കുന്നത്.
ചിത്രശാല


File:Anthocephalis indicus 11.JPG|തൃശ്ശൂരിൽ
File:Kadam (Neolamarckia cadamba).jpg|thumb|രണ്ട് പകുതിയോടുകൂടിയ ഒരു പൂർണ്ണ കടം
File:Neolamarckia_cadamba_-_ആറ്റുതേക്ക്_01.JPG|ആറ്റുതേക്ക്
File:Neolamarckia_cadamba_-_ആറ്റുതേക്ക്_02.JPG|ആറ്റുതേക്കിന്റെയില
ചിത്രം:Cadamba 03.jpg|ഇലയും പുഷ്പവും
ചിത്രം:Cadamba 04.jpg|മരം
ചിത്രം:Cadamba 02.jpg|പുഷ്പം
ചിത്രം:Cadamba 05.jpg|മരം മുഴുവൻ കാഴ്ച
ചിത്രം:Cadamba 01.jpg|പുഷ്പം
File:കടമ്പ്.jpg |ഏഴു വർഷം പഴക്കമുള്ളത്. കണ്ടാണശ്ശേരി വാഴാവിൽ ക്ഷേത്രത്തിൽ

അവലംബം
പുറത്തേക്കുള്ള കണ്ണികൾ

* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/n/neolcada/neolcada_en.html
* http://www.herbalcureindia.com/herbs/anthocephalus-indicus.htm


വർഗ്ഗം:വൃക്ഷങ്ങൾ
വർഗ്ഗം:ന്യൂ ഗിനിയയിലെ മരങ്ങൾ
വർഗ്ഗം:ചൈനയിലെ മരങ്ങൾ
വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ജൂതപ്പള്ളി, മട്ടാഞ്ചേരി

thumb|100px|ജൂതപ്പള്ളിക്കു പുറത്തുള്ള ഘടികാരം
എറണാകുളം ജില്ലയിലെ മട്ടാഞ്ചേരിയിലുള്ള പുരാതനമായ യഹൂദ ആരാധനാകേന്ദ്രമാണ്‌ മട്ടാഞ്ചേരി ജൂതപ്പള്ളി എന്നറിയപ്പെടുന്നത്. മലബാർ യഹൂദരാണ് 1567-ൽ ഈ സിനഗോഗ് പണി കഴിപ്പിച്ചത്. കോമൺവെൽത്ത് രാജ്യങ്ങളിൽ തന്നെയും ഏറ്റവും പഴയ സിനഗോഗായാണ് ഈ ജൂതപള്ളി അറിയപ്പെടുന്നത്. ( ഇന്ത്യയിലെ ആദ്യത്തെ ജൂതപ്പള്ളി പണികഴിപ്പിച്ചത് A.D നാലാം നൂറ്റാണ്ടിൽ കൊടുങ്ങല്ലൂരിൽ ( ക്രാങ്കനൂർ) ആയിരുന്നു. ആ കാലഘട്ടത്തിൽ ജൂതന്മാർ തെക്കെ ഇന്ത്യൻ മേഖലയിലെ കേരളത്തിലെ മലബാർ തീരത്ത് ഉടനീളം വാണിജ്യ രംഗത്ത് നല്ലൊരു സ്ഥാനം വഹിച്ചിരുന്നു. A.D പതിനാലാം നൂറ്റാണ്ടിൽ അവർ കൊച്ചിയിലേക്ക് മാറി താമസിക്കുകയും അവിടെ ഒരു പുതിയ സിനഗോഗ് പണിയുകയും ചെയ്തത് ) ചരിത്രത്തിന്റെ ശേഷിപ്പായ ഈ പള്ളിക്ക് പുറത്ത് ഒരു വലിയ ഘടികാരം ഇപ്പോഴുമുണ്ട്. കൈകൊണ്ട് വരച്ച വെവ്വേറെ ചിത്രങ്ങളോട് കൂടി ചൈനയിൽ നിർമ്മിച്ച ഇരുനൂറ്റിയമ്പത്താറ് പോഴ്സ്‌ലെയിൻ തറയോടുകൾ ഈ ദേവാലയത്തിന്റെ നിലത്ത് പാകിയിരിക്കുന്നു. 1000-ആമാണ്ടിലെ ഭാസ്കര രവിവർമ്മന്റെ ചെപ്പേടും 1805-ൽ തിരുവിതാംകൂർ മഹാരാജാവ് സംഭാവന ചെയ്ത പൊൻകിരീടവും ബ്രിട്ടീഷ് റസിഡണ്ടന്റ് ആയിരുന്ന കേണൽ മെക്കാളെ സമർപ്പിച്ച ഏതാനും വെള്ളിവിളക്കുകളുമാണ് ഇവിടെയുള്ള മറ്റ് ആകർഷണങ്ങൾ.
ചിത്രശാല


ചിത്രം:Jewish synagouge kochi india.jpg
File:Mattanchery_Synagogue,_Mattancherry_Jewish_Synagogue,_Paradesi_Synagogue,_മട്ടാഞ്ചേരി_ജൂതപ്പള്ളി,_പരദേശി_സിനഗോഗ്.JPG|മട്ടാഞ്ചേരി ജൂതപള്ളി
ചിത്രം:Kochi Jewish Synagogue C.jpg
File:Kochi, Paradesi Synagogue, Jew Town, Kerala, India.jpg
Kochi, Paradesi Synagogue, Cochin Jewish Synagogue, Jew Town, Kerala, India.jpg

അവലംബം
പുറത്തേക്കുള്ള കണ്ണികൾ

*WMF - Paradesi Synagogue, Cochin archived February 14, 2005 on the Internet Archive
*Pictures of the Paradesi Synagogue, Cochin


വർഗ്ഗം:കേരളത്തിലെ ജൂതപ്പള്ളികൾ
ശ്രീലങ്കൻ രൂപ

ശ്രീലങ്കയിലെ ഔദ്യോഗിക നാണയമാണ്‌ ശ്രീലങ്കൻ രൂപ(സിംഹളം: රුපියල , തമിഴ്: ரூபாய் ചിഹ്നം: ₨; ISO 4217 കോഡ്: LKR) - ഒരു ശ്രീലങ്കൻ രൂപ 100 സെന്റ്ആയാണ്‌ ഭാഗിച്ചിരിക്കുന്നത്. സെൻട്രൽ ബാങ്ക് ഒഫ് ശ്രീലങ്ക പുറത്തിറക്കുന്ന ഈ നാണയത്തിന്റെ ചുരുക്കമായി Rs. എന്നോ LRs എന്നോ ഉപയോഗിച്ചുവരുന്നു.
താരതമ്യം

ഒരു ശ്രീലങ്കൻ രൂപ=0.47 ഇന്ത്യൻ രൂപ
ചരിത്രം

1825 വരെ ഇവിടെ പ്രചാരത്തിലിരുന്നത് സിലോണീസ് റിക്സ്ഡോളര് ‍ആയിരുന്നു. ഇതിനുശേഷം 1836-ൽ ഇന്ത്യൻ രൂപ ശ്രീലങ്കയിലെ നാണയമാക്കുന്നതുവരെ, ഔദ്യോഗിക നാണയം ബ്രിട്ടീഷ് പൗണ്ട് ആയിരുന്നു.
അവലംബം


വർഗ്ഗം:രൂപ
വർഗ്ഗം:ഏഷ്യയിലെ നാണയങ്ങൾ
നേപ്പാളി രൂപ

നേപ്പാളിന്റെ ഔദ്യോഗിക നാണയമാണ്‌ നേപ്പാൾ രൂപ(നേപ്പാളി|रूपैयाँ) (ചിഹ്നം: ₨; code: NPR) . ഒരു രൂപയെ 100 പൈസ ആയാണ്‌ ഭാഗിച്ചിരിക്കുന്നത്. നേപ്പാൾ രാഷ്ട്ര ബാങ്ക് ആണ്‌ നേപ്പാൾ രൂപ പുറത്തിറക്കുന്നത്. Rs, ₨ എന്നിവയാണ് ഈ നാണയത്തെ പ്രതിനിധീകരിക്കാനായി പൊതുവേ ഉപയോഗിച്ചുവരുന്ന ചിഹ്നങ്ങൾ
ചരിത്രം

1932-വരെ നേപ്പാളീസ് മൊഹർ ആയിരുന്നു നേപ്പാളിലെ നാണയം. 1993-ൽ നേപ്പാൾ രൂപയുടെ വിനിമയനിരക്ക് ഇന്ത്യൻ രൂപയുമായി ബന്ധപ്പെടുത്തി (1.6 നേപ്പാളി രൂപ = 1 ഇന്ത്യൻ രൂപ) .
ബാങ്ക് നോട്ടുകൾ
അവലംബം


വർഗ്ഗം:രൂപ
വർഗ്ഗം:ഏഷ്യയിലെ നാണയങ്ങൾ
ആറ്റുവായ്പ്പാമ്പ്

വിഷശക്തി കുറഞ്ഞ ഒരിനം പാമ്പാണ്‌ ആറ്റുവായ്പ്പാമ്പ് . ശാസ്ത്രീയനാമം: സെർബീറസ് റിങ്കോപ്സ് (Cerberus rhynchops) New Guinea bockadam അഥവാ Dog-faced Water Snake . കേരളത്തിൽ കണ്ണൂരിലും പഴയ തിരുവിതാംകൂറിൻറെ തീരപ്രദേശങ്ങളിലും കേരളത്തിനു വെളിയിൽ ആൻഡമാൻ-നിക്കോബാർ ദ്വീപുകളിലും, ശ്രീലങ്ക, ബർമ, മലയ, സയാം, ഇന്തോ-ചൈനീസ് ഭൂപ്രദേശങ്ങൾ എന്നിവിടങ്ങളിലും കാണാം. ഇതിൻറെ വിഷപ്പല്ലുകളിൽ വളരെ ആഴം കുറഞ്ഞ പുറം-ചാലുകളുണ്ട്. ഈ പല്ലുകൾ മേലണയിൽ വളരെ പിന്നിലേക്കുമാറി സ്ഥിതിചെയ്യുന്നതിനാൽ കടിച്ചു വിഷമേല്പിക്കുക അത്ര എളുപ്പമല്ല. കടിച്ചാൽതന്നെയും അല്പം വേദനയും തരിപ്പും ഉണ്ടാവുന്നതല്ലാതെ കടിയേറ്റ ആളിന് ജീവാപായം സംഭവിക്കാറില്ല.
അവലംബം


വർഗ്ഗം:വിഷമുള്ള പാമ്പുകൾ
മെഗാപോഡ്

മെഗാപോഡിഡെ കുടുംബത്തിൽ പെടുന്ന കോഴി വംശത്തിൽ പെട്ട ഒരു പക്ഷി ആണ്‌ മെഗാപോഡ്. ചെറിയ തലയും വലിയ കാൽ പാദങ്ങളുമാണ്‌ ഇതിന്റെ പ്രത്യേകത. കൊമ്മൊഡൊ ദ്വീപ് കളിൽ കണ്ടു വരുന്നു.
വർഗ്ഗങ്ങൾ

ഇതിന്റെ ജെന്നുസ്സിൽ പെട്ട പക്ഷികളിൽ 20 ലധികം വർഗ്ഗങ്ങളിലും 7 ജെനുസ്സിലുമായി കാണപ്പെടുന്നു. പക്ഷേ, ഇതിന്റെ ഉത്ഭവത്തെപ്പറ്റിയുള്ള കാര്യങ്ങൾ അഞ്ജാതമാണ്.
ചിത്രശാല


Image:Brush turkey mound.jpg|മെഗാപോഡിന്റെ കൂട്

പുറത്തേക്കുള്ള കണ്ണികൾ

* Mound-builders videos on the Internet Bird Collection
* Photograph of a nest mound of M. tenimberensis from the Oriental Bird Club
അവലംബം

വർഗ്ഗം:പക്ഷികൾ
ഒമൽ

കരകൗശലവസ്തുവായും മത്സ്യബന്ധനത്തിനും മത്സ്യം കേടാകാതിരിക്കുന്നതിനും ഉപയോഗിക്കുന്ന പനയോലകൊണ്ട് നെയ്ത് ഉണ്ടാക്കുന്ന ഒരു വസ്തുവാണ്‌ ഒമൽ. തിരുവനന്തപുരം ജില്ലയിലെ തീരദേശപ്രദേശമായ പൂവാർ എന്ന സ്ഥലത്തെ പട്ടികജാതിയിൽ‌പെട്ട ഒരു വിഭാഗം ആൾക്കാരുടെ പാരമ്പര്യ കൈത്തൊഴിലാണ്‌ ഒമൽ നിർമ്മാണം.

പനയോലയും അതിന്റെ ഈർക്കിലും ഉപയോഗിച്ചാണ്‌ ഒമൽ നിർമ്മിക്കുന്നത്. മടി ഒമൽ, കണവ ഒമൽ, വല ഒമൽ, ചിറ്റൊമൽ എന്നിങ്ങനെ വിവിധ മത്സ്യബന്ധനകാലങ്ങളിൽ അവയുടെ ആവശ്യമനുസരിച്ചാണ്‌ ഒമൽ നെയ്യുന്നത്.
അവലംബം

കുട്ടി.കോം, മാതൃഭൂമി ദിനപത്രം, 2008 സെപ്റ്റംബർ 12. താൾ‍ 12.

വർഗ്ഗം:കരകൗശലവസ്തുക്കൾ
വർഗ്ഗം:നാടൻ മത്സ്യബന്ധനോപകരണങ്ങൾ
വി ഫോർ വെൻഡെറ്റ

പത്ത് ലക്കങ്ങളായി പുറത്തിറങ്ങിയ ഒരു കോമിക് പുസ്തക പരമ്പരയാണ് വി ഫോർ വെൻഡെറ്റ. അലൻ മൂർ എഴുതിയ ഇതിന്റെ ചിത്രരചന നിർവഹിച്ചിരിക്കുന്നത് ഡേവിഡ് ലോയ്ഡ് ആണ്. 1980-കളിൽ പുറത്തിറങ്ങിയ ഇതിന്റെ കഥ നടക്കുന്നത് 1990-കളിലെ യുണൈറ്റഡ് കിങ്ഡത്തിന്റെ ഒരു ഡിസ്ടോപിയൻ ഭാവിയിലാണ്.

ഒരു ആണവ യുദ്ധത്തിനുശേഷം ബ്രിട്ടനുൾപ്പെടെയുള്ള ചില രാജ്യങ്ങൾ മാത്രം അവശേഷിച്ചു. നോർസ്ഫയർ എന്നൊരു ഫാസിസ്റ്റ് പാർട്ടി ബ്രിട്ടന്റെ അധികാരത്തിലേക്കുയർന്നു. ഈ സർക്കാരിനെ നശിപ്പിക്കാനായി അരാജകത്വവാദിയായ വി എന്ന വിപ്ലവകാരി വിപുലവും അക്രമാസക്തവുമായ പറ്റയോട്ടൻ നടത്തുന്നു.

2006-ൽ വി ഫോർ വെൻഡെറ്റയുടെ ചലച്ചിത്രരൂപം പുറത്തിറങ്ങി.
അവലംബം

വർഗ്ഗം:കാർട്ടൂൺ
വർഗ്ഗം:കോമിൿ കഥാപാത്രങ്ങൾ